stanford-oval/wikipedia huggingface dataset:
Dejan Iliev

| Henkilötiedot |
| --- | --- | --- | --- |
Syntymäaika: 25. helmikuuta 1995 (ikä 29)
Syntymäpaikka: Strumica, Makedonia
Pelipaikka: maalivahti
Pituus: 195 cm
Seura
Seura: UTA Arad
Pelinumero: 22
Junioriseurat
–2012: FK Belasica
2012–2019: Arsenal
Seurat
| Vuodet | Seura | O | (M) |
| 2017–2022 | Arsenal | 0 | (0) |
| 2019 | → Sereď (laina) | 18 | (0) |
| 2020 | → Jagiellonia (laina) | 4 | (0) |
| 2020–2021 | → Shrewsbury (laina) | 3 | (0) |
| 2021 | → Sereď (laina) | 9 | (0) |
| 2022 | AS Trenčín | 3 | (0) |
| 2023 | HJK | 8 | (0) |
| 2024 | FK Sarajevo | 12 | (0) |
| 2024– | UTA Arad | 2 | (0) |
Maajoukkue
| 2022– | Pohjois-Makedonia | 1 | (0) |
 Seurajoukkueuran tilastot kattavat vain kansalliset sarjat, päivitetty 10. syyskuuta 2024.  Maajoukkueuran tilastot päivitetty 9. toukokuuta 2023.
Dejan Iliev (mak. Дејан Илиев; s. 25. helmikuuta 1995 Strumica) on pohjoismakedonialainen jalkapalloilija, pelipaikaltaan maalivahti. Hän edustaa romanialaista UTA Aradia.
Seurajoukkueet

Iliev pelasi nuorena paikallisessa FK Belasican joukkueessa, josta hän 17-vuotiaana siirtyi Arsenalin akatemiaan. Arsenalin vuosinaan Iliev ei saanut tililleen otteluita edustusjoukkueessa. Hän edusti lainasopimuksilla slovakialaista ŠKF Serediä, puolalaista Jagielloniaa sekä englantilaista Shrewsburya. Ilievin sopimus Arsenalin kanssa purettiin tammikuussa 2022.
Helmikuussa 2022 Iliev siirtyi puolentoista vuoden sopimuksella Slovakian Fortuna ligassa pelaavan AS Trenčínin maalille. Lokakuussa 2022 hänen sopimuksensa Trenčínin kanssa purettiin.
Iliev allekirjoitti helmikuussa 2023 1+1-vuotisen sopimuksen HJK:n kanssa. Iliev pelasi kaudella 2023 yhteensä kahdeksan liigaottelua HJK:n maalilla. Hänen kautensa päättyi loukkaantumiseen heinäkuun lopun SJK-ottelussa. HJK ja Iliev pääsivät kuitenkin kauden päätteeksi juhlimaan Veikkausliigan mestaruutta. HJK ei käyttänyt Ilievin sopimuksessa ollutta optiota lisävuodesta.
Joulukuussa 2023 Iliev allekirjoitti kuuden kuukauden sopimuksen bosnialaisen FK Sarajevon kanssa. Kesällä 2024 Iliev siirtyi Romanian pääsarjaan UTA Aradin joukkueeseen.
Maajoukkueet

Iliev on edustanut Pohjois-Makedoniaa nuorten maajoukkeissa. A-maajoukkeudebyyttinsä Pohjois-Makedonian maalilla Iliev teki kesällä 2022 Gibraltaria vastaan.
Denise Karbon

| Mitalit | Mitalit | Mitalit |  |
| --- | --- | --- | --- |
|  Denise Karbon |  Denise Karbon |  Denise Karbon |  |
Maa:   Italia
Naisten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | St. Moritz 2003 | suurpujottelu |  |
|  Pronssia | Åre 2007 | suurpujottelu |  |
Denise Karbon (s. 16. elokuuta 1980 Brixen) on italialainen alppihiihtäjä, suurpujottelun kaksinkertainen MM-mitalisti.
Karbon debytoi maailmancupissa kaudella 1997–1998. Hän voitti maaliskuussa 1999 suurpujottelun nuorten maailmanmestaruuden. Vuonna 2003 hän saavutti samassa lajissa hopeaa St. Moritzin MM-kilpailuissa Anja Pärsonin jälkeen. Vuonna 2007 hän oli MM-pronssilla Åressa Nicole Hospin ja Maria Pietilä-Holmnerin takana. Maailmancupissa Karbon on voittanut kuusi suurpujottelukilpailua ja suurpujottelun maailmancupin kaudella 2007–2008.
Saavutuksia

Olympialaiset
2002 suurpujottelu 14.
MM-kilpailut:
2003 suurpujottelu hopeaa
2007 suurpujottelu pronssia
2009 suurpujottelu neljäs, pujottelu neljäs
2011 suurpujottelu neljäs
Maailmancupin palkintosijat (kaikki suurpujottelussa)
Kausi 2002–2003: Semmering kolmas, Åre kolmas, Lillehammer toinen; suurpujottelucupissa kuudes
Kausi 2003–2004: Park City kolmas, Alta Badia voitto, Sestriere toinen; suurpujottelucupissa toinen
Kausi 2006–2007: Cortina d'Ampezzo kolmas; suurpujottelucupissa kymmenes
Kausi 2007–2008: Sölden voitto, Panorama voitto, Lienz voitto, Špindlerův Mlýn voitto, Maribor kolmas, Ofterschwang voitto; kokonaiskilpailussa kymmenes, suurpujottelucupin voitto
Kausi 2008–2009: Maribor toinen
Kausi 2009–2010: Sölden kolmas
Kausi 2010–2011: Špindlerův Mlýn toinen
Diatsiini

Diatsiinit ovat orgaanisia yhdisteitä, joiden empiirinen kaava on C4H4N2. Diatsiinilla on kolme eri isomeerista muotoa.
1,2-diatsiini eli pyridatsiini, CAS-numero 289-80-5
1,3-diatsiini eli pyrimidiini, CAS-numero 289-95-2
1,4-diatsiini eli pyratsiini, CAS-numero 290-37-9
Aiheesta muualla

PubChem: Pyridazine (englanniksi)
PubChem: Pyrimidine (englanniksi)
PubChem: Pyrazine (englanniksi)
Eger (joki)

| Eger |
| --- | --- |
 Egerjokea Tšekissä
Alkulähde:  Fichtelgebirge
Laskupaikka:  Elbe
Maat:  Saksa, Tšekki
Pituus:  361 km
Valuma-alue:  5 614 km²

Eger (tšek. Ohře) on Elben sivujoki Saksan Baijerissa ja Tšekissä. Joki saa alkunsa Weißenstadtin läheisyydessä Fichtelgebirge-vuoristossa ja yhtyy Elbeen Litoměřicessa. Sen pituus on 361 kilometriä.
Joen nimi juontuu kelttiläisestä sanasta agara.
Aiheesta muualla

Kuvia tai muita tiedostoja aiheesta Eger (joki) Wikimedia Commonsissa
E-Z-GO

| E-Z-GO |
| --- | --- |
Perustettu:  1954
Kotipaikka:   Augusta, Georgia
Tuotteet:  golfautot
Kotisivu:  ezgo.com
Infobox OKVirheellinen NIMI-arvo: 
E-Z-GOn golfauto.
E-Z-GO (easy go) yhdysvaltalainen yritys, jonka tunnetuimpia tuotteita ovat golfautot. E-Z-GO valmistaa sekä sähkö- että bensiinikäyttöisiä golfautoja.
Autotyypit

Alun perin yritys keskittyi golfautojen valmistukseen, mutta alkoi myöhemmin tehdä myös vapaa-ajan autoja, työkoneita, kuljetusautoja ja muita autotyyppejä.
Aiheesta muualla

Kuvia tai muita tiedostoja aiheesta E-Z-GO Wikimedia Commonsissa
E-Z Rollers

E-Z Rollers on brittiläinen drum'n'bass-ryhmä, jonka muodostavat Jay Hurren (tunnetaan myös nimellä JMJ), Alex Banks (tunnettu myös yhtyeestä Hyper-On Experience) ja Kelly Richards. E-Z Rollers muodostettiin 1995 Norfolkissa Englannissa. E-Z Rollers on perustanut oman levymerkin nimeltä Intercom Recordings.
Diskografia > Albumit

Dimensions of Sound (1996) Moving Shadow
Weekend World (1998) Moving Shadow
Titles of the Unexpected (2003) Moving Shadow
Lickable Beats (2003) Intercom
Lickable Beats 2 (2005) Intercom
Conductor (2007) Intercom
Aiheesta muualla

E-Z Rollers Discogs.com-tietokannassa
Intercom Recordings (Arkistoitu – Internet Archive)
E-Z Rollers Myspacessa (englanniksi)
Eero A. Pulli

Eero Anton Pulli (1. tammikuuta 1902 Viipuri – 22. helmikuuta 1973 Kalifornia, Yhdysvallat) oli suomalainen urheilutoimittaja ja kirjailija. Hän käytti myös nimimerkkejä Swing, Eetu Kivelä ja Lööppari.
Pulli oli 1920- ja 1930-luvuilla Suomen Sosialidemokraatti -lehden urheilutoimittajana. Myöhemmin hän muutti pysyvästi asumaan Yhdysvaltoihin.
Teoksia

Nimellä Eero A. Pulli:
Puhe urheilusta : sopii esitettäväksi urheilu- ja yleensä työväenjärjestöjen juhlissa ; kirj. E. A. P.         Viipurin piirin sos.-dem. nuorisojärjestö, Viipuri 1922
Ensimmäiset työväen olympialaiset v. 1925 ; toim. Väinö Koivula, Väinö Laherma ja Eero A. Pulli.         Työväen urheilulehti, Helsinki 1926
Salakuljettajia ja trokareita vastaan!.          Suomen sos.-dem. raittiusliitto, Helsinki 1927
TULn toimitsijaopas ;  toimitustyöstä huolehtinut E. A. Pulli.        Työväen urheiluliitto, Helsinki 1928
Elannon henkilökunnan V.- ja U.-seura Isku : 15-vuotis-juhlajulkaisu : Isku 1921–1936 ; toim. E. A. Pulli.         Elanto, Helsinki 1936
Töölön V.- ja u.-seura Wesa v. 1906–1936 :  juhlajulkaisu ;  toim. E. A. Pulli.  Töölön V.- ja u.-seura Wesa, Helsinki 1936
Pilvenpiirtäjäin varjossa : viisi viikkoa "amerikkalaista laukkaa".        Otava 1938
Sota pohjan perillä : miksi Suomessa käytiin sotaa ja mitä sen aikana tapahtui.                 Finnish publishing company, Duluth, Minnesota 1940, näköispainos Kustannuspiste, Helsinki 1983
Ja Setä Sämi avasi ovensa : eräs "viimeisen paatin" mies Amerikassa.            Finnish publishing company, Duluth, Minnesota 1947
Minnesotan suomalainen historiallinen seura :  toiminnanopas (Minnesota Finnish-American historical society) ; toimituskunta Alex Kyyhkynen, A. A. Parviainen, Matti Erkkilä ; toim. E. A. Pulli.         Minnesotan suomalainen historiallinen seura, Duluth, Minnesota 1947
Minnesotan suomalaisten juhla-albumi Minnesotan valtion täyttäessä 100 vuotta ; toim. E. A. Pulli.      Minnesotan suomalainen historiallinen seura, Duluth, Minnesota 1949
Minnesotan erämetsistä Suomen saloille : Laukon peurojen tarina ; toim. E. A. Pulli.        Minnesotan suomalaisten peurakomitea, Helsinki 1950
Jani Anderson, USA : romaani.      Tammi 1962
Nimimerkillä Eetu Kivelä:
Ruuvisuora : suomalainen nyrkkeilykehän sankari jenkkien maassa. Kansanvalta, Helsinki 1927
Olen turmeltunut nuorukainen : romaani ruusuisesta nuoruudesta. Kansanvalta, Helsinki 1930
Nimimerkillä Swing:
Nyrkit vuolevat kultaa ... : taistelu "Sarjojen sarjan" tittelistä ; tekijää aineiston hankinnassa avustanut mm. Gene Tunney. Otava 1937
Dmitri Barinov

Dmitri Barinov vuonna 2017.
Dmitri Nikolajevitš Barinov (s. 11. syyskuuta 1996 Ogudnevo, Moskovan alue) on venäläinen jalkapalloilija, pelipaikaltaan puolustava keskikenttäpelaaja tai puolustaja. Hän on pituudeltaan 179-senttimetrinen. Hän on edustanut koko vuonna 2015 alkaneen pääsarjauransa ajan kotimaassaan Lokomotiv Moskovaa. Hän on kauden 2020–2021 loppuun mennessä pelannut 91 Venäjän valioliigan ottelua ja tehnyt niissä neljä maalia. Hän on voittanut liigamestaruuden vuonna 2018 sekä Venäjän cupin vuosina 2015, 2017, 2019 ja 2021.
Barinov voitti alle 17-vuotiaiden Euroopan-mestaruuden 2013. Hän tuli turnauksen toisessa alkulohko-ottelussa vaihdosta kentälle ja pelasi lopuissa otteluissa täydet minuutit. Samana vuonna hän pelasi joukkueensa kaikki ottelut saman ikäluokan MM-kilpailuissa. Alle 19-vuotiaiden EM-kilpailussa 2015 hän saavutti hopeaa ja teki maalin voitokkaassa alkulohko-ottelussa Espanjaa vastaan mutta oli loppuottelussa häviämässä samalle joukkueelle.
Barinov pelasi Venäjän A-maajoukkueessa ensimmäisen kerran kesäkuussa 2019 EM-karsintaotteluissa San Marinoa ja Kyprosta vastaan. Syys-lokakuussa hän pelasi EM-karsinnassa niin vieras- kuin kotikentällä Skotlantia vastaan. Vuonna 2020 loukkaantumiset pitivät hänet poissa myös maajoukkueesta, ja hän pelasi viidennen maaottelunsa vasta kesäkuussa 2021 ystävyysottelussa Bulgariaa vastaan.
Egersundin kirkko

| Egersundin kirkko Egersund kirke |
| --- | --- |
 Kirkko vuonna 2006.
Sijainti:  Eigersund, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1607
Materiaali:  puu
Istumapaikkoja:  1 090
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Egersundin kirkko (norj. Egersund kirke) on Eigersundin kunnassa Rogalandin läänissä Norjassa sijaitseva puinen ristikirkko vuodelta 1888.
Aiheesta muualla

Kuvia tai muita tiedostoja aiheesta Egersundin kirkko Wikimedia Commonsissa
Demonnights

| Demonnights Finnforest |
| --- | --- | --- |

Studioalbumin tiedot
 Äänitetty : 12.–17. joulukuuta 1978, Love Studio
 Julkaistu: 1979
 Formaatti: LP
 Tuottaja(t): Måns Groundstroem
 Tyylilaji: fuusiojazz, progressiivinen rock
 Levy-yhtiö: Love Records
Finnforestin muut julkaisut
| Lähtö matkalle 1976 | Demonnights 1979 |   |
Demonnights on suomalaisen Finnforest-yhtyeen albumi vuodelta 1979. Alkuperäiset luettelotunnukset LRLP 306.
Kappaleet > A-puoli

The First and the Happy Schoolday – 5.22 (säv. Jussi Tegelman)
Ann – 5.34 (säv. Jussi Tegelman)
Demonnights – 4.44 (säv. Jussi Tegelman)
Fighter – 6.03 (säv. Pekka Tegelman)
Kappaleet > B-puoli

Half Blues – 2.06
Religions – 5.03 (säv. Jussi Tegelman)
Firth – 5.21 (säv. Jussi Tegelman)
Far Away From – 4.54 (säv. Jarmo Savolainen)
Pablo – 4.41 (säv. Jussi Tegelman)
Kokoonpano

Ilkka Pettersson – laulu
Juhani Aaltonen – tenorisaksofoni, sopraanosaksofoni, huilu
Heikki Keskinen – tenorisaksofoni (kappale 8)
Jarmo Savolainen – kosketinsoittimet
Pekka Tegelman – sähkökitara, akustinen kitara, rummut
Jari Rissanen – kitara
Tuomo Helin – basso, kontrabasso
Jussi Tegelman – rummut, lyömäsoittimet, laulu
Kokoonpano > Tuotanto

Timo Aarniala – kansi
Måns Groundstroem – äänitys
Tapio Vapaasalo – taitto
Rene Turhanen – valokuva
Aiheesta muualla

Demonnights discogs.com -sivustolla
Dmitri Aleksejev

Dmitri Konstantinovitš Aleksejev (ven. Дмитрий Константинович Алексеев; s. 10. elokuuta 1947 Moskova) on venäläissyntyinen, Englantiin asettunut pianisti.
Aleksejev pääsi 6-vuotiaana Moskovan keskusmusiikkikouluun ja opiskeli myöhemmin Dmitri Baškirovin johdolla Moskovan konservatoriossa, josta valmistui vuonna 1973. Hän voitti kansainvälisen George Enescu -kilpailun vuonna 1970 ja ensimmäisenä venäläisenä Leedsin kansainvälisen pianokilpailun vuonna 1975. Aleksejev aloitti kansainvälisen kiertueuran ja teki ensimmäisen esiintymisensä Yhdysvalloissa Chicagon sinfoniaorkesterin kanssa vuonna 1976. Hän on Englannissa asuessaankin usein konsertoinut Venäjällä. Hän on levyttänyt useille levymerkeille, kuten EMI:lle, Virgin Recordsille, RCA Recordsille, Hyperionille ja venäläisille yhtiöille. Elokuussa 2004 Aleksejev kantaesitti Krzysztof Pendereckin Ylösnousemus-pianokonserton.
Kapellimestareita, joiden johdolla Aleksejev on soittanut, ovat olleet Vladimir Ashkenazy, Pierre Boulez, Semjon Bytškov, Antal Doráti, Valeri Gergijev, Carlo Maria Giulini, Mariss Jansons, Riccardo Muti, Gennadi Roždestvenski, Esa-Pekka Salonen, Michael Tilson Thomas ja Klaus Tennstedt. Aleksejev on saanut osakseen tunnustusta varsinkin tulkinnoillaan Sergei Prokofjevin ja Dmitri Šostakovitšin teoksista. Esiintymis- ja levytysuransa ohella hän on opettanut Royal College of Musicissa.
Eastpointe

| Eastpointe |
| --- | --- |

Valtio:  Yhdysvallat
Osavaltio:  Michigan
Piirikunta:  Macomb
Pinta-ala:  
 – Kokonaispinta-ala:  13,36 km²
 – Josta vettä:  0,01 km² 
Väkiluku (2020):  34 318
 – Väestötiheys:  2570 as./km²
 
 https://www.cityofeastpointe.net 
Infobox OKVirheellinen NIMI-arvo: 
Eastpointe on kaupunki Yhdysvalloissa Michiganin osavaltiossa. Sen väkiluku oli 34 318 vuonna 2020. Kaupunki sijaitsee Macombin piirikunnassa. Eastpointe kuuluu Detroitin suurkaupunkialueeseen.
Väestö

Vuonna 2020 Eastpointen 34 318 asukkaasta mustia oli 52,7 %, valkoisia 39,4 %, aasialaisia 1,1 % ja alkuperäisasukkaita 0,3 %. Asukkaista 1,0 % kuului johonkin muuhun rotuun ja 5,5 % asukkaista asukkaista kuului kahteen tai useampaan rotuun. Asukkaista 3,4 % puhui kotonaan jotain muuta kieltä kuin englantia ja 3,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Eastpointe Wikimedia Commonsissa
Dover (Englanti)

| Dover Dover |
| --- | --- |
 Ilmakuva Doverista.
 Doverin sijainti Kentissä.
 fiDover 
 51°07′41″N, 1°18′43″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Kent
Hallinnon tyyppi:  Hallintopiiri
Maantiede
Kokonaispinta-ala:  8 km²
Metropolialue:  40 km²
Väestö
Väkiluku (2021):  36 000
Väestötiheys:  4 303 as./km²
Metropolialue:  45 000
Metropolialueen väestötiheys:  1 130 as./km²
 www.dover.gov.uk 
Dover on noin 36 000 asukkaan satamakaupunki ja kunta (civil parish) Kentin kreivikunnassa Englannin etelärannikolla. Se muodostaa läheisten Gustonin, Lyddenin ja Whitfieldin kylien kanssa 45 000 asukkaan yhtenäisen kaupunkialueen. Dover toimii myös keskuspaikkana samannimiselle hallintopiirille, jossa on 116 000 asukasta ja yhteensä 35 kuntaa.
Dover on 34 kilometrin päässä Calais’sta eli lähempänä Ranskaa kuin mikään muu kohta Englannin rannikkoa. Kaupunkien välillä on vilkas lauttaliikenne. Dover on tunnettu myös valkoisista kallioistaan.
Historiaa

Dover on sijaintinsa vuoksi ollut strategisesti tärkeä jo pitkään. Doverin läheltä on löytynyt pronssikautinen vene, joka on ajoitettu 1500-luvulle eaa. Se on maailman vanhin löydetty vene, jolla on liikuttu merellä. Muun muassa roomalaiset käyttivät Doveria linnoitettuna satamana. Ensimmäisessä maailmansodassa Dover oli Englannin kanaalin puolustuksen keskuspaikka. Toisessa maailmansodassa saksalaiset pommittivat kaupunkia pahoin.
Aiheesta muualla

Kuvia tai muita tiedostoja aiheesta Dover (Englanti) Wikimedia Commonsissa
El Chichón

El Chichón
| --- | --- |
Tyyppi:  tulivuori 
Sijainti:  Chiapas, Meksiko
Vuoristo:  Sierra Madre
Korkeus merenpinnasta:  1 150 m 
Purkautunut viimeksi:  1982
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
El Chichón on Meksikossa Chiapasin osavaltiossa sijaitseva tulivuori, joka sijaitsee kaukana muista alueen holoseenikauden tulivuorista. Keskiholoseenin jälkeen on tapahtunut enemmän kuin kymmenen räjähtävää purkausta. Se purkautui viimeksi 28. maaliskuuta – 4. huhtikuuta 1982 muutamia kertoja. Ennen purkausta vuori oli kokonaan metsän peitossa eikä ollut ympäröiviä vuoria korkeampi. Purkausten aiheuttama tuhoalue ulottui noin 8 kilometrin päähän vuoren ympärillä.
Suurin vuoren laavakupoleista on entinen huipun kraatteri, joka oli kooltaan 1,6 x 2 km ja joka on syntynyt 220 000 vuotta sitten. Kaksi muuta suurta kraatteria sijaitsevat vuoren kaakkois- ja lounaisrinteillä. Vuoden 1982 purkaukset loivat uuden kilometrin leveän ja 300 metriä syvän kraatterin, jossa on hapan kraatterijärvi.
Aiheesta muualla

El Chichon, Mexico
El Comercio (Ecuador)

El Comercion logo
El Comercio on Ecuadorissa ilmestyvä sanomalehti. Lehden perustivat 1906 Celiano Monge ja veljekset César Mantilla Jácome ja Carlos Mantilla Jácome. Lehti on edelleen Mantillan suvun omistuksessa.
Lehti käsittelee sekä koti- että ulkomaisia aiheita, mutta pääpaino on kotimaan uutisoinnissa. Lehden levikki on arkisin 68 000 ja sunnuntaisin 152 000 kappaletta.
Aiheesta muualla

El Comercion kotisivut (Arkistoitu – Internet Archive) (espanjaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:El Comercio (Ecuador)
Käännös suomeksi
Easton

Easton tarkoittaa seuraavia:
Henkilöitä

Easton Corbin (s. 1982), yhdysvaltalainen laulaja
George Easton (1883–1966), skotlantilainen liikemies ja urheilija
Sheena Easton (s. 1959), skotlantilainen laulaja
Maantieteessä

Easton Helsinki, kauppakeskus Helsingissä
Easton, paikkakunta Yhdysvalloissa New Hampshiressa
Easton, paikkakunta Yhdysvalloissa Pennsylvaniassa
Muuta

HMS Easton, Britannian kuninkaallisen laivaston alus
Easton Turnaus, vuosittainen Lahdessa järjestettävä jääkiekon harjoitusturnaus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Easton”, voi hakea sivunnimihaulla, laajalla sivunnimihaulla tai tekstihaulla.
EasyJet

| easyJet |
| --- | --- |

 IATA: U2  –  ICAO: EZY 
Kutsukoodi:  EASY
Perustettu:  1995
Laivaston koko:  217
Kohteiden määrä:  134
Tunnuslause:  europe by easyJet Come on, let's fly! The web's favourite airline Where can we take you?
Solmukohdat:   Solmukohdat Belfastin kansainvälinen lentoasema Bristolin kansainvälinen lentoasema Charles de Gaullen kansainvälinen lentoasema Côte d'Azurin kansainvälinen lentoasema Edinburghin lentoasema Gatwickin kansainvälinen lentoasema Glasgow'n kansainvälinen lentoasema John Lennonin lentoasema Leonardo da Vincin kansainvälinen lentoasema London Southend Airport Lutonin lentoasema Malpensan kansainvälinen lentoasema Manchesterin lentoasema Newcastlen lentoasema Orlyn lentoasema Portelan lentoasema Saint-Exupéryn kansainvälinen lentoasema Schönefeldin lentoasema Stanstedin lentoasema Toulouse-Blagnacin lentoasema 
Emoyhtiö:  EasyJet plc
Tytäryhtiö(t):  easyJet Switzerland easyJet Europe
Kotipaikka:  Lutonin lentoasema, Luton, Yhdistynyt kuningaskunta
Avainhenkilö(t):  Michael Rake Carolyn McCall Sir Stelios Haji-Ioannou
Yhtiön sivut:  www.easyjet.com
easyJetin A319 Amsterdam Schipholin lentoasemalla.
Boeing 737
EasyJet Airline Company Limited (easyJet) on halpalentoyhtiö, jonka kotikenttä on Lontoon Lutonin lentoasema. EasyJet on perustettu vuonna 1995. Aluksi yhtiöllä oli käytössä kaksi GB Airwaysilta liisattua  Boeing 737-200 -lentokonetta, ja se lensi vain Lutonin sekä Glasgow’n ja Edinburghin välillä. Vuonna 1998 easyJet osti sveitsiläisen TEA Switzerlandin ja muutti sen nimeksi easyJet Switzerland. Vuonna 2002 yhtiö osti British Airwaysin omistaman Go Fly -halpalentoyhtiön. [lähde? ]
Nykyäänmilloin? EasyJet lentää säännöllisesti yli sataan kohteeseen, jotka sijaitsevat Euroopan eri lentokentillä. Yhtiön perusti kyproksenkreikkalainen Stelios Haji-Ioannou, ja se on listattu Lontoon pörssiin. easyJetin merkittävin kilpailija on irlantilainen Ryanair, ja yhtiön strategia on lentää Euroopan johtaville lentokentille halvalla. Se tarjosi ensimmäisenä brittiläisenä lentoyhtiönä mahdollisuuden ostaa lentolippuja internetistä. Vuonna 2008 easyJetillä lensi yli 44 miljoonaa matkustajaa. [lähde? ]
Yhtiön laivastoon kuuluu kaksi konetyyppiä, Airbus A319 ja Airbus A320. Yhteensä easyJetillä on 217 lentokonetta. easyJetin lentokoneiden keski-ikä on noin kuusi vuotta.
EasyJet lensi Suomeen marraskuun 2008 alusta lähtien. Päivittäinen reitti Lontoon Gatwickilta Helsinki-Vantaalle ja takaisin lennettiin Airbus A320 -tyyppisellä koneella. Arkisin lennot lennettiin iltaisin ja viikonloppuisin aamupäivisin. Suunnitelmissa oli lisätä vuorotarjontaa kahteen päivittäiseen vuoroon aikaisintaan vuonna 2010.[lähde? ] EasyJet lensi helmikuusta 2010 lähtien Helsinki-Vantaalta myös Manchesterin lentoasemalle ja Pariisin Charles de Gaullen kansainväliselle lentoasemalle. Yhtiön Suomen-toiminta päättyi kesällä 2011. Operointi Helsingistä alkoi kuitenkin uudelleen 1. maaliskuuta 2018, kun yhtiö aloitti lennot Berliiniin Airberlinin konkurssin tuoman loven ansiosta.
EasyJetin arkea kuvaa Lentokentällä (Airline UK) -televisiosarja, jota Suomessa esittää TV Viisi. [lähde? ]
Laivasto

Tilanne tammikuussa 2018:
easyJet:
119   Airbus A319-100
100   Airbus A320-200 (2 tilauksessa)
4       Airbus A320neo (1 tilauksessa)
easyJet Switzerland:
13 Airbus A319-100
11 Airbus A320-200
Koko laivaston keski-ikä on 7,9 vuotta. [lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Yhtiön viralliset kotisivut (englanniksi)
Lentolaivasto (englanniksi)
El Cocuyn kansallispuisto

Ritacuba Blanco, 5330 m.
| --- | --- |
Sijainti:  Boyacán, Araucan ja Casanaren departementit, Kolumbia
Pinta-ala:  306 000 ha
| --- | --- |
Tyyppi:  Kansallispuisto, vuoristo, mäki 
Perustettu:  1977
muokkaa - muokkaa wikitekstiä - muokkaa Wikidataa
El Cocuyn kansallispuisto on kansallispuisto Kolumbiassa. Puiston pinta-ala on 306 000 hehtaaria, ja siihen kuuluu yli 25 vuorenhuippua, joista  monet ovat ympäri vuoden lumen ja jään peitossa. Huiput kurottuvat 600–5 330 metrin korkeuteen. Puiston eläinlajeihin kuuluvat tapiirit, töyhtökapusiiniapina ja kaikki Kolumbian kissaeläimet sekä lukuisat lintulajit.
Aiheesta muualla

Kuvia tai muita tiedostoja aiheesta El Cocuyn kansallispuisto Wikimedia Commonsissa
Matkaopas aiheesta Cocuy National Park Wikivoyagessa (englanniksi)
Digimon Savers the Movie: Ultimate Power! Activate Burst Mode!!

Digimon Savers the Movie: Ultimate Power! Activate Burst Mode!! on 9. joulukuuta 2006 julkaistu yhdeksäs Digimon-elokuva. Elokuvan kesto on 22 minuuttia.